1. **pielikums**

ID Nr. DKP 2020/4

**P I EGĀDES L Ī G U M S Nr. DKP \_\_\_/2020**

***(projekts)***

Dobelē, 2020. gada ..........

**SIA “Dobeles komunālie pakalpojumi”** (Reģ.nr.45103000466, adrese: Spodrības iela 2, Dobele, LV – 3701) tāsvaldes locekļaIvara Spoles personā, kurš rīkojas saskaņā ar statūtiem, turpmāk – PASŪTĪTĀJS, no vienas puses, un

 **..........,** Reģ.nr.........., turpmāk – IZPILDĪTĀJS, tās ................... personā, kurš rīkojas saskaņā ar Statūtiem, no otras puses,

turpmāk katra atsevišķi “PUSE” un abas kopā “PUSES”, pamatojoties uz Iepirkuma Nr. DKP 2020/4 “Pretputekļu absorbenta piegāde” rezultātiem, noslēdza sekojošu līgumu, turpmāk - Līgums:

**1. LĪGUMA PRIEKŠMETS**

* 1. PASŪTĪTĀJS pasūta un IZPILDĪTĀJS apņemas piegādāt pretputekļu absorbentu, turpmāk - Prece, saskaņā ar PASŪTĪTĀJA izsludinātā iepirkuma Nr. DKP 2020/4 „Pretputekļu absorbenta piegāde” prasībām, IZPILDĪTĀJA iesniegto Tehnisko specifikāciju (kas pievienota Līguma pielikumā Nr.1. – Tehniskā specifikācija) un Finanšu piedāvājumu (kas pievienots Līguma pielikumā Nr.2. – Finanšu piedāvājums), bet PASŪTĪTĀJS apņemas pieņemt Preci no IZPILDĪTĀJA, un veikt samaksu par tām saskaņā ar Līguma noteikumiem.
	2. PASŪTĪTĀJS apņemas samaksāt par Preci IZPILDĪTĀJAM šajā Līgumā noteiktajā apmērā un termiņos.
	3. Preces cena, atbilstoši iepirkumā Nr. DKP 2020/4 „Pretputekļu absorbenta piegāde”– IZPILDĪTĀJA iesniegtajam finanšu piedāvājumam ir EUR ........... bez PVN par vienu tonnu, visu Līguma darbības laiku.
1. **LĪGUMA SUMMA UN APMAKSAS KĀRTĪBA**
	1. Preces cena ir noteikta IZPILDĪTĀJA iepirkumā iesniegtajā Finanšu piedāvājumā (Pielikums Nr.2) un ir nemainīga visā Līguma darbības laikā, neatkarīgi no piegādātā apjoma. Preces cenā ietilpst Preces piegāde un citas ar Līguma izpildi saistītās izmaksas.
	2. PASŪTĪTĀJS veic samaksu par Preci atbilstoši PASŪTĪTĀJA Preces pasūtījumam ne vēlāk kā 30 (trīsdesmit) dienu laikā no abpusēji parakstīta Preču nodošanas-pieņemšanas akta un rēķina saņemšanas dienas.
	3. Rēķinu sagatavo un iesniedz PASŪTĪTĀJAM IZPILDĪTĀJS. Samaksa veicama tikai un vienīgi par faktiski piegādāto Preci. Samaksu PASŪTĪTĀJS veic ar pārskaitījumu uz IZPILDĪTĀJA Līguma 9. punktā norādīto bankas norēķinu kontu.
	4. Par apmaksas dienu tiek uzskatīta diena, kad ir veikts naudas pārskaitījums no PASŪTĪTĀJA bankas norēķinu konta. Kā atbilstošs pierādījums attiecīgu norēķinu (samaksas) veikšanai, saskaņā ar Līgumu, tiek pieņemts maksājuma uzdevums ar bankas atzīmi par attiecīgās naudas summas pārskaitīšanu IZPILDĪTĀJA norādītajā norēķinu kontā.
2. **LĪGUMA IZPILDE**
	1. IZPILDĪTĀJS apņemas piegādāt PASŪTĪTĀJAM Līguma 1.1.punktā minēto Preci saskaņā ar IZPILDĪTĀJA iesniegto Tehnisko specifikāciju un Finanšu piedāvājumu (kas pievienota Līguma Pielikumā Nr.1 un Nr.2), \_\_ (\_\_\_\_) darba dienu laikā pēc PASŪTĪTĀJA pieprasījuma, PASŪTĪTĀJAM nepieciešamajā apjomā un iepakojuma veidā.
	2. Preces piegādes vieta ir Spodrības iela 2, Dobele, LV – 3701. Piegādes izmaksas ir iekļautas Preces cenā, kuras ir norādītas iepirkumā iesniegtajā Finanšu piedāvājumā (Pielikums Nr.2).
	3. PASŪTĪTĀJS savu pasūtījumu piesaka uz IZPILDĪTĀJA e-pastu.........................
	4. Šajā Līgumā norādītās kontaktpersonas ir pilnvarotas veikt Preces pasūtījumu un pieņemt to.
	5. Par Preces piegādes konkrētu laiku IZPILDĪTĀJS saskaņo ar PASŪTĪTĀJU ne vēlāk kā 2 (divas) darba dienas pirms Preces piegādes.
	6. IZPILDĪTĀJS veic Preces piegādi ar savu transportu, vai pieaicinot trešās personas, par saviem līdzekļiem. PASŪTĪTĀJAM jānodrošina IZPILDĪTĀJA transporta līdzekļa piekļūšana norādītajā Preces piegādes vietai.
	7. IZPILDĪTĀJS pēc Preces pasūtījuma izpildes nodod Preci PASŪTĪTĀJAM ar attiecīgu Preces nodošanas - pieņemšanas aktu 2 (divos) eksemplāros.
	8. IZPILDĪTĀJS garantē, ka Prece ir sertificēta Latvijas Republikā.
	9. IZPILDĪTĀJS garantē materiālu atbilstību saskaņā ar atbilstības sertifikātu (deklarāciju) un drošības datu lapu.
3. **PUŠU ATBILDĪBA**
	1. Puses savstarpēji ir atbildīgas par otrai Pusei nodarītajiem zaudējumiem, ja tie radušies Puses vai tā darbinieku, kā arī Līguma izpildē iesaistīto trešo personu darbības vai bezdarbības rezultātā (tai skaitā rupjas neuzmanības, ļaunā nolūkā izdarīto darbību vai nolaidības) rezultātā vai neievērojot Līguma noteikumus.
	2. Par Līguma 3.1.punktā noteiktā termiņa nokavējuma, IZPILDĪTĀJS maksā PASŪTĪTĀJAM līgumsodu 0.5% (puse procenta) apmērā no kopējās konkrēto Preču pasūtījuma summas par katru nokavēto kalendāro dienu, bet ne vairāk kā 10% no kopējā parāda.
	3. Par Līguma 2.2.punktā noteiktā maksājuma termiņa nepamatotu nokavējumu PASŪTĪTĀJS maksā IZPILDĪTĀJAM līgumsodu 0.5% (puse procenta) apmērā no termiņā nesamaksātās summas par katru nokavēto kalendāro dienu, bet ne vairāk kā 10% no kopējā parāda.
	4. Ja PASŪTĪTĀJS ir aprēķinājis Līguma 4.2.punktā noteikto līgumsodu, apmaksājot IZPILDĪTĀJA iesniegtos rēķinus, PASŪTĪTĀJAM ir tiesības veikt līgumsoda ieturējumu.
	5. Līgumsoda samaksa neatbrīvo Puses no Līgumā paredzēto saistību pilnīgas izpildes, kā arī nav uzskatāma par zaudējumu atlīdzināšanu.
	6. IZPILDĪTĀJS uzņemas pilnu risku par Precēm līdz to piegādāšanas brīdim PASŪTĪTĀJAM.
	7. Parakstot Līgumu, IZPILDĪTĀJS garantē un uzņemas visu un jebkādu atbildību par to, ka visa Prece, kura tiks piegādāta PASŪTĪTĀJAM un Preces vienības cena atbildīs Līguma pielikumā – Tehniskā specifikācijā un Finanšu piedāvājumā noteiktajam.
	8. Par līgumsaistību neizpildi, nepilnīgu vai nekvalitatīvu izpildi (par ko tiek uzrakstīts akts, kuru paraksta Puses vai to pilnvaroti pārstāvji), Puses uzņemas atbildību saskaņā ar normatīvo aktu prasībām un Līgumu.
	9. IZPILDĪTĀJAM ir pienākums atlīdzināt PASŪTĪTĀJAM visus un jebkādus zaudējumus, kas PASŪTĪTĀJAM ir radušies no tā, ka IZPILDĪTĀJS ir piegādājis PASŪTĪTĀJAM nekvalitatīvu un/vai Līguma nosacījumiem neatbilstošu Preci.
4. **LĪGUMA DARBĪBAS TERMIŅŠ UN IZBEIGŠANAS KĀRTĪBA**
	1. Līgums stājas spēkā ar tā abpusējas parakstīšanas brīdi un ir spēkā 6 (sešus) mēnešus.
	2. Līgumu var izbeigt pirms termiņa Pusēm savstarpēji rakstveidā vienojoties.
	3. PASŪTĪTĀJAM ir tiesības vienpusēji izbeigt Līgumu pirms termiņa, par to 5 (piecas) darba dienas iepriekš rakstiski informējot IZPILDĪTĀJU šādos gadījumos:
		1. ja IZPILDĪTĀJS kavē Līguma punktā 3.1. punktā noteikto Preces piegādes termiņu vairāk par 5 (piecām) dienām;
		2. ja PASŪTĪTĀJS konstatē, ka IZPILDĪTĀJS veic Preču piegādi neatbilstoši, Līguma un/vai Tehniskās specifikācijas noteikumiem vai citādi pārkāpj Līguma noteikumus.
	4. PASŪTĪTĀJAM ir tiesības vienpusēji izbeigt Līgumu, par to 1 (vienu) mēnesi iepriekš rakstveidā brīdinot IZPILDĪTĀJU, ja ir iestājušies citi objektīvi apstākļi, kas apgrūtina uzņemto saistību izpildi.
	5. IZPILDĪTĀJAM ir tiesības vienpusēji izbeigt Līgumu pirms termiņa, par to 1 (vienu) mēnesi iepriekš rakstiski informējot PASŪTĪTĀJU, ja 5 (piecu) darba dienu laikā pēc Līguma 2.2. punktā minētā termiņa PASŪTĪTĀJS nav veicis samaksu par piegādātajām Precēm un nav novērsis pārkāpumu pēc rakstiska IZPILDĪTĀJA atgādinājuma saņemšanas.
	6. Ja Līgums tiek izbeigts pirms termiņa, PASŪTĪTĀJS norēķinās ar IZPILDĪTĀJU par atbilstoši Līguma noteikumiem līdz Līguma izbeigšanas dienai faktiski piegādātajām Precēm.
5. **STRĪDU IZŠĶIRŠANAS KĀRTĪBA**
	1. Strīdus un domstarpības, kas Pusēm var rasties Līguma izpildes gaitā, Puses risina sarunu ceļā.
	2. Ja strīdus un domstarpības nav iespējams atrisināt sarunu ceļā, tad tie izšķirami tiesā, Latvijas Republikas normatīvajos aktos noteiktajā kārtībā.
6. **NEPĀRVARAMA VARA**
	1. Pušu atbildība neiestājas, ja Līguma saistību izpildi aizkavē vai padara neiespējamu nepārvaramas varas apstākļi (stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes utt.), ko attiecīgā Puse nevarēja paredzēt un novērst.
	2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā 3 (triju) kalendāro dienu laikā no to iestāšanās dienas. Ja šāds paziņojums nav nosūtīts, paziņojumu nenosūtījušai Puse atbild otrai Pusei par visiem zaudējumiem, kuri pēdējam radušies.
	3. Pēc nepārvaramas varas apstākļu izbeigšanās Puses rakstiski vienojas par Līguma termiņu pagarināšanu vai arī tā darbības izbeigšanu. Ja nepārvaramas varas apstākļi ilgst vairāk kā vienu mēnesi, tad Puses rakstiski vienojas par turpmāko Līguma darbību vai tā pārtraukšanu, negaidot nepārvaramas varas apstākļu izbeigšanos. Šādā gadījumā neviena no Pusēm nav atbildīgas par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
7. **NOBEIGUMA NOTEIKUMI**
	1. Līgums ir saistošs kā Pusēm, tā arī to tiesību un pienākumu pārņēmējiem. Neviena no Pusēm nav tiesīga no Līguma izrietošās saistības, tiesības un pienākumus pilnā apjomā vai daļēji nodot trešajām personām bez otras Puses rakstiskas piekrišanas. Nododot no Līguma izrietošās saistības trešajām personām, Puse ir pilnībā atbildīga otrai Pusei par Līgumā paredzēto saistību pienācīgu un pilnīgu izpildi.
	2. PASŪTĪTĀJA atbildīgā persona – Ceļu nozares vadītājs Viktors Kačnovs, tālrunis: 29183489.
	3. IZPILDĪTĀJA atbildīgā persona – .....................................
	4. Ja kāds no Līguma noteikumiem zaudē juridisko spēku, tas neietekmē pārējos noteikumus.
	5. Gadījumā, ja kāda no Pusēm maina savu juridisko adresi un/vai bankas rekvizītus, kā arī Puses juridiskā statusa maiņas, likvidācijas maksātnespējas gadījumā, Puse ne vēlāk kā 5 (piecu) kalendāro dienu laikā pēc izmaiņu veikšanas rakstiski paziņo par to otrai Pusei. Ja nomainās Pušu atbildīgā persona, Puses rakstveidā paziņo par to otrai Pusei ne vēlāk kā 3 (trīs) kalendārās dienas iepriekš. Par zaudējumiem, kas var rasties sakarā ar šo izmaiņu nesavlaicīgu un nepienācīgu paziņošanu, pilnā apjomā atbild vainīgā Puse.
	6. Visus jautājumus, kas nav regulēti Līgumā, Puses risina atbilstoši spēkā esošajiem Latvijas Republikas normatīvajiem aktiem un Iepirkuma Nolikuma nosacījumiem.
	7. Jebkuras izmaiņas vai papildinājumi Līgumā jānoformē rakstiski un jāparaksta Pusēm. Šādas izmaiņas un papildinājumi ar to parakstīšanas brīdi stājas spēkā, tiek pievienoti Līgumam kā pielikumi un kļūst par Līguma neatņemamu sastāvdaļu.
	8. Līgums sagatavots latviešu valodā uz 4 (četrām) lapām ar 2 (diviem) pielikumiem uz 2 (divām) lapām, kopā uz 6 (sešām) lapām un parakstīts 2 (divos) eksemplāros, no tiem vienu eksemplāru saņem PASŪTĪTĀJS, vienu – IZPILDĪTĀJS. Abiem eksemplāriem ir vienāds juridisks spēks.
	9. Līguma neatņemas sastāvdaļas ir šādi pielikumi:
		1. Pielikums Nr.1 – IZPILDĪTĀJA iepirkumā Nr. DKP 2020/4 iesniegtā Tehniskā specifikācijas kopija uz 1 (vienas) lapas;
		2. Pielikums Nr.2 – IZPILDĪTĀJA iepirkumā Nr. DKP 2020/4 iesniegtā Finanšu piedāvājuma kopija uz 1 (vienas) lapas.

**9. PUŠU REKVIZĪTI:**

|  |  |
| --- | --- |
| **PASŪTĪTĀJS:****SIA „Dobeles komunālie pakalpojumi”**Spodrības iela 2, Dobele, LV – 3701Reģ.nr.45103000466 Banka AS „SEB Banka”Konts:LV15UNLA0006000508708Epasts: komunālie@dobele.lv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis Ivars Spole | **IZPILDĪTĀJS:** |